Diari Oficial de la Generalitat Valenciana


Sumari del DOGV 6301, del 01-07-2010 (2010/7103)

RESOLUCIÓ de 9 de març de 2010, del director general d'Urbanisme, per la qual s'esmenen les deficiències a què fa referència l'Acord de la Comissió Territorial d'Urbanisme de 30 d'abril de 2009 i es declara definitivament aprovada la modificació puntual número 7 del Pla general de Picanya.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6301

Data del DOGV
:   01-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7103


Data del document
:   09-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Picanya
    * pla d'urbanisme

RESOLUCIÓ de 9 de març de 2010, del director general d'Urbanisme, per la qual s'esmenen les deficiències a què fa referència l'Acord de la Comissió Territorial d'Urbanisme de 30 d'abril de 2009 i es declara definitivament aprovada la modificació puntual número 7 del Pla general de Picanya. [2010/7103]  
Vist l'expedient remés per l'Ajuntament de Picanya per a l'aprovació definitiva de la modificació puntual núm. 7 del Pla general d'aquest municipi, es destaquen els següents:  
Antecedents  
U. Acord de la Comissió Territorial d'Urbanisme  
«La Comissió Territorial d'Urbanisme de València, en sessió celebrada el 30 d'abril de 2009, va adoptar l'acord següent:  
En relació amb l'expedient remés per l'Ajuntament de Picanya relatiu a la modificació puntual núm. 7 del Pla general d'aquest municipi, es destaquen els següents:  
Antecedents  
U. Tramitació municipal. El projecte, que va tenir entrada en la Comissió Territorial d'Urbanisme el 3 d'octubre de 2005, es va sotmetre a informació pública per Acord del Ple de l'Ajuntament de 30 de juny de 2005. Transcorregut el període d'exposició pública, conforme a l'art. 38 per remissió de l'art. 55.1 de la Llei reguladora de l'activitat urbanística (d'ara endavant la LRAU), mitjançant anunci publicat en el periòdic Levante-EMV de 5 d'agost de 2005 i DOCV núm. 5077, de 24 d'agost de 2005, i atés que no es van presentar al·legacions, l'expedient va ser aprovat provisionalment i s'acordà la remissió de l'expedient complet a aquesta Conselleria per a la seua aprovació definitiva.  
Dos. Documentació. El projecte consta de document de modificació puntual del Pla, plànol d'ordenació, estudi acústic i estudi d'impacte ambiental.  
Tres. Objecte. Es proposen les modificacions següents:  
- Reclassificació d'uns terrenys de sòl no urbanitzable amb protecció agrícola a sòl urbanitzable per a l'execució d'una rotonda de 45 metres de diàmetre amb zona verda en l'interior de 29 metres. La modificació que es pretén comprén una superfície de 2.000 m², i se situa al camí de la Pedrera.  
- Disseny de l'interior del cementeri municipal per a l'adequació d'aquest a la nova normativa.  
Quatre. Tramitació autonòmica. S'han sol·licitat informes a:  
- CIT. Divisió de Carreteres.  
- CMA. Servei d'Avaluació Ambiental Estratègica.  
- CMA. Direcció General de Paisatge.  
- Conselleria de Cultura. Unitat de Patrimoni.   
- CMA. Servei de Protecció de l'Ambient Atmosfèric.  
S'ha remés un ofici a l'Ajuntament on se sol·licita la documentació següent:  
- Projecte tècnic. Sol·licitat el 17 d'octubre de 2005.  
- Estudi d'impacte ambiental.  
- Certificats de l'EIA (empresa gestora de l'aigua, empresa gestora del sanejament i abocaments, residus i informe patrimonial).  
- Estudi acústic. Remés el 9 d'abril de 2008.  
- Estudi d'integració paisatgística.  
Amb relació als informes sectorials s'indica el següent:  
- La Divisió de Carreteres, CIT, va emetre un informe favorable el 23 de gener de 2006.  
- El 21 d'abril de 2008 es rep informe patrimonial favorable emés per la Direcció General de Patrimoni Cultural Valencià, respecte a la no-afecció del projecte sobre el patrimoni arqueològic o arquitectònic.   
- El 5 de maig de 2008 es rep informe del Servei de Protecció de l'Ambient Atmosfèric on s'assenyalen deficiències a l'estudi acústic.  
- El 19 de juny 2007 el Servei d'Avaluació Ambiental Estratègica torna tota la documentació remesa, i assenyala que al Servei no hi ha expedient obert. Per això, es contacta amb el Servei, el qual comunica a aquests Serveis Territorials que s'ha produït una confusió amb un altre expedient del municipi amb tramitació paral·lela a la de la modificació puntual núm. 7.  
En conseqüència, aquests Serveis Territorials remeten novament tota la documentació necessària per a la declaració d'impacte ambiental.  
- El 14 de gener de 2009 es rep requeriment de documentació, en concret del projecte tècnic, del Servei d'Avaluació Ambiental Estratègica.  
Cinc. Declaració d'impacte ambiental  
La directora general de Gestió del Medi Natural el 17 d'abril de 2009 emet la resolució següent:  
"Tancar l'expedient més amunt esmentat i tornar la documentació aportada, per les consideracions següents:  
Respecte a la modificació número 7 del PGOU: realització d'una rotonda, aquest supòsit es troba inclòs en el grup 3.b) de l'annex II, activitats subjectes a estimació d'impacte ambiental, del Decret 162/1990 del Consell de la Generalitat Valenciana pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
En aquest punt s'inclouen els projectes següents:  
Actuacions en matèria de vies de comunicació, exceptuades les de conservació i manteniment, per a les quals s'exigisca informació pública en la legislació sectorial.  
Segons l'article 34.5 del Reial decret 1812/94, de 2 de setembre, pel qual s'aprova el Reglament general de carreteres tampoc no serà preceptiu el tràmit d'informació pública dels estudis de carreteres que es referisquen a condicionaments de traçat, eixamplaments de plataforma, millores del ferm, duplicacions de calçada i, en general, a actuacions que no suposen una modificació substancial en la funcionalitat de la carretera existent.  
Ateses les característiques del projecte, a causa de la remodelació de l'enllaç entre el camí de la Pedrera amb el camí de servei del corredor comarcal i l'accés al camí dels Horts, s'ha de sotmetre a informació pública i, per tant, segons la legislació ambiental autonòmica, el projecte està sotmés al procediment d'estimació d'impacte ambiental.  
Respecte a la segona modificació: disseny de l'interior del cementeri, la modificació es realitza en sòl urbà i, per tant, no queda recollida en cap dels supòsits dels annexos del Decret 162/1990 del Consell de la Generalitat Valenciana pel qual s'aprova el Reglament per a l'execució de la Llei 2/1989, de 3 de març, d'impacte ambiental."  
Sis. Planejament vigent. Picanya disposa de Pla general homologat a la LRAU, aprovat definitivament per la CTU el 14 de setembre de 1999.   
Set. Informe de la Comissió Informativa.  
La Comissió Informativa de la Comissió Territorial d'Urbanisme de València, en sessió celebrada el 23 d'abril de 2009, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals  
La tramitació ha sigut correcta d'acord amb el que estableix l'article 38, per remissió de l'art. 55.1 de la LRAU.   
Segon. Justificació de la cessió gratuïta a l'administració de SNU protegit (art. 13.6 de la LOT i PP).  
Atés que la reclassificació de sòl continguda en l'expedient urbanístic esmentat, promogut d'ofici per l'Ajuntament de Picanya, té com a objecte la implantació d'una dotació pública destinada a xarxa viària, queda exclosa de l'obligació de cessió de SNU protegit, ja que es tracta d'una actuació d'interés públic i social, tot això d'acord amb l'article 13.6 de la Llei 4/2004, de 30 de juny, d'ordenació del territori i protecció del paisatge, en relació amb l'art. 20.5 del ROGTU.  
Tercer. Valoració global  
Les determinacions del document tècnic han de completar-se amb les següents:  
1. Respecte al sòl dotacional públic que figura grafiat en el plànol aportat, el projecte ha de concretar que pertany a la xarxa primària o secundària, i també ha de recollir la classificació i els usos existents i assignar els nous usos pretesos, d'acord amb la terminologia i nomenclatura contingudes en l'article 30 del RPCV, que regula la classificació general i funcional de les dotacions públiques, tenint en compte que l'espai central de la rotonda no pot computar-se com a zona verda.  
2. Atés que no s'adscriu l'execució de la rotonda projectada, bé a la gestió urbanística d'un àmbit d'actuació concret, bé mitjançant el procediment expropiatori, en conseqüència, ha d'establir-se expressament la manera d'obtenció dels terrenys afectats per l'esmentada infraestructura.  
3. Respecte a la incidència del projecte en el medi ambient, cal atenir-se a la Resolució emesa el 17 d'abril de 2009 per la directora general de Gestió del Medi Natural, per a l'execució de la rotonda projectada.  
4. Encara que es va sol·licitar un estudi d'integració paisatgística, no en procedeix la tramitació tenint en compte la data d'informació pública. L'Ajuntament haurà de valorar la necessitat d'introduir mesures d'integració en l'entorn.  
5. Així mateix, quant a l'estudi acústic, el projecte constructiu de la rotonda ha d'obtenir informe favorable de l'organisme competent en la matèria, prèviament a la seua aprovació.  
Quart. Òrgan competent.  
La Comissió Territorial d'Urbanisme, a proposta del director general d'Urbanisme, és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposen els articles 84 i 85 per remissió de l'article 94 de la Llei urbanística valenciana, en relació amb l'article 10.a) del Decret 162/2007, de 21 de setembre, del Consell, pel qual s'aprova el reglament dels òrgans territorials i urbanístics de la Generalitat.  
A la vista del que antecedeix, la Comissió Territorial d'Urbanisme de data 30 d'abril de 2009, per unanimitat, acorda aprovar definitivament l'expedient de modificació puntual núm. 7 del Pla general de Picanya, supeditada al compliment dels condicionants indicats en el fonament jurídic tercer.  
Per a la diligència d'aprovació definitiva i entrada en vigor mitjançant la publicació de l'acord, s'han d'aportar tres còpies completes del text refós en suport paper i digital, firmades pel tècnic redactor, que incloguen diligència d'aprovació municipal. En el format digital, els textos han de ser en format word i els plànols en format pdf.  
Com les objeccions indicades són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental d'aquesta correcció. L'article 9.b) del Decret 162/2007, de 21 de setembre, del Consell, pel que s'aprova el Reglament dels òrgans territorials i urbanístics de la Generalitat atribueix al director general d'Urbanisme la facultat de verificar el compliment de l'acord adoptat i, verificat això, ordenar la publicació de l'aprovació definitiva, de conformitat amb el que estableix l'article 86 de la Llei urbanística valenciana.»  
Dos. Documentació subsanatòria  
El 12 de juny de 2009 tenen entrada en aquest Servei Territorial dos exemplars del projecte i dues còpies en suport digital, remeses per a fer complir l'acord autonòmic esmentat.   
Després de diversos requeriments d'esmena de la documentació presentada, l'última el 19 de gener de 2010, es verifica el compliment de l'acord de la CTU de 30 d'abril de 2009:   
En relació amb el condicionant primer, s'ha adscrit el sòl dotacional a la xarxa primària; s'ha concretat la classificació i els usos existents, i s'han assignat els nous usos pretesos, amb correcció de les esmentades deficiències, com també la relativa al fet que l'espai central de la rotonda no pot computar-se com a zona verda.  
Respecte al condicionant segon, sobre la manera d'obtenció dels terrenys afectats per la infraestructura viària esmentada, l'Ajuntament de Picanya en preveu l'adquisició mitjançant compravenda de mutu acord amb els propietaris afectats.   
Per a l'execució de la rotonda projectada, l'Ajuntament ha de complir la resolució emesa el 17 d'abril de 2009 per la directora general de Gestió del Medi Natural, quant a la incidència del projecte en el medi ambient.  
Sobre l'obtenció de l'informe favorable a l'estudi acústic per l'organisme competent en la matèria, prèviament a l'aprovació del projecte constructiu de la rotonda, el 6 d'octubre de 2009 s'ha rebut l'esmentat informe, i s'ha traslladat a l'Ajuntament el 12 d'octubre de 2009.  
S'han aportat tres còpies del projecte en suport paper i tres en digital, complint-se així l'últim condicionant del fonament jurídic tercer de l'infrascrit acord de la CTU.  
Tres. El cap del Servei Territorial d'Urbanisme, el 5 de febrer de 2010, emet un informe on conclou que de la documentació aportada i dels informes emesos es desprén que s'ha acomplit l'acord de la Comissió Territorial d'Urbanisme de data 30 d'abril de 2009.  
Fonament jurídic  
Únic. El director general d'Urbanisme, segons el Decret 139/2009, de 18 de setembre, és l'òrgan competent per a verificar el compliment dels condicionants imposats en l'esmentat acord de la Comissió Territorial d'Urbanisme, per assumpció de les competències atribuïdes en l'article 9.b) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
En conseqüència, el director general d'Urbanisme resol:  
Primer  
Considerar complit l'Acord de la Comissió Territorial d'Urbanisme de València de 30 d'abril de 2009.  
Segon  
Declarar definitivament aprovat l'expedient relatiu a la modificació puntual núm. 7 del Pla general de Picanya.   
Tercer  
Ordenar la publicació de l'acord aprovatori, conforme al procediment legalment previst.  
Contra aquesta resolució, que posa fi a la via administrativa, es pot interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que els interessats puguen exercir qualsevol altre recurs que estimen oportú.  
València, 9 de març de 2010.- El director general d'Urbanisme: José María Selva Ros.